पार्टी स्कूल सञ्चालन तथा पाठ्यक्रम निर्देशिका

केन्द्रीय पार्टी स्कूल विभाग नेकपा (एमाले)

विषय–सूची

१. पार्टी स्कूल सञ्चालन सम्बन्धमा

२. आधारभूत तहको पाठ्यक्रम

३. माध्यमिक तहको पाठ्यक्रम

४. उच्च तहको पाठ्यक्रम

५. सन्दर्भ सामग्रीहरू

पार्टी स्कुल सञ्चालन सम्बन्धमा

सामाजिक–आर्थिक रूपान्तरण र समाजवादको लक्ष्य बोकेर राष्ट्रिय राजनीतिको केन्द्रमा स्थापित नेकपा (एमाले) जस्तो पार्टीको जीवनमा वैचारिक कामको अत्यन्त ठूलो महत्व छ । क्रान्तिकारी सिद्धान्त र व्यवहारको संयोजनबाट मात्रै रुपान्तरणकारी शक्ति निर्माण हुन्छ र त्यस्तो शक्तिबाट मात्र लक्षित उद्देश्य प्राप्त गर्न सकिन्छ । त्यसैले पार्टीका स्थापित सिद्धान्तहरूलाई व्यवहारमा उतार्नका लागि निरन्तर र सघन रूपमा प्रशिक्षण, अन्तरक्रिया र छलफलहरू एवं अध्ययन–अनुसन्धानका कार्य सञ्चालन गर्दै पार्टी पङ्क्तिको वैचारिक रूपान्तरणको काममा लागिरहनुपर्ने हुन्छ । केही समय यता पार्टीमा सङ्गठन विस्तारको काम जुन अनुपातमा बढेको छ, त्यसको सापेक्षतामा पार्टी पङ्क्तिको गुणवत्ता कायम हुन सकिरहेको छैन । एकातिर पार्टीमा विभिन्न वर्गस्रोत र राजनीतिक पृष्ठभूमिबाट नयाँ भर्ना र पार्टी प्रवेश भइरहेको उत्साहजनक अवस्था छ, तर उनीहरूलाई प्रशिक्षित र रूपान्तरित गर्न पर्याप्त ध्यान पु¥याउन सकिएको छैन । अर्कोतिर पार्टीको पुरानो पङ्क्तिमा पनि अध्ययन÷प्रशिक्षणमा पर्याप्त ध्यान दिने तथा आफूलाई समयानुकूल वैचारिक तथा व्यवहारिक रुपमा अद्यावधिक गराउने कुरामा कमी रहेको छ । यसले गर्दा पार्टी पङ्क्तिको वैचारिक–राजनीतिक चेतनास्तर समय सापेक्ष रु पमा माथि उठ्न सकिरहेको छैन ।

बीसौं शताव्दीको उत्तराद्र्ध र एक्काइसौं शताव्दीको पूर्वाद्र्धसम्म आइपुग्दा विज्ञान–प्रविधिको क्षेत्रमा अभूतपूर्व उपलब्धि हासिल भएका छन् । उत्पादन, श्रम, श्रम सम्बन्ध, वितरण र उपभोगको ढाँचामा अकल्पनीय परिवर्तन देखा परेको छ । विश्व वित्तीय पुँजीवादको वर्चस्व विस्तार, पुँजीवादी–साम्राज्यवादी शोषण उत्पीडनका स्वरूपमा आएको परिवर्तन र विश्वव्यापीकरणको असीमित विस्तारले समाजवादी आन्दोलनका सामु नयाँ चुनौती सिर्जना गरेका छन् । मिडिया, प्रविधि लगायत गैर–राज्य कारकहरूको भूमिकामा भएको विस्तार नयाँ परिघटनाका रूपमा अगाडि आएको छ । विश्वको शक्ति सन्तुलनमा आइर हेको बदलाव र पूर्वानुमान गर्न कठिन अन्तरराष्ट्रिय घटना–शृङ्खलाहरूले अवसर र चुनौती दुबै सिर्जना गरेका छन् । स्वयं नेपाल पनि युगान्तकारी परिवर्तनबाट गुज्रिरहेको छ । २०६२÷६३ को परिवर्तन र नेपालको संविधान जारी भएसँगै मुलुक नयाँ चरणमा प्रवेश गरेको छ । राजतन्त्रको अन्त्य र लोकतान्त्रिक गणतन्त्रको स्थापनासँगै राजनीतिक प्रणालीमा ठूलो परिवर्तन आएको छ, तर सामाजिक– आर्थिक रुपान्तरणका कार्यभार भने अधुरै छन् ।

वाह्य र आन्तरिक परिस्थितिमा आएका यी फेरबदलसँगै आन्दोलनका सामु नयाँ प्रश्न उपस्थित भएका छन् । हाम्रा कतिपय परम्परागत मान्यताहरूलाई अद्यावधिक गर्नु, असान्दर्भिक भइसकेका विषयलाई समयानकूल परिवर्तन गर्नु र सिङ्गो पार्टी पङ्क्तिलाई ‘नयाँ प्रश्नको नयाँ उत्तर’ दिन सक्ने गरी सिर्जनात्मक र सक्षम बनाउनु अपरिहार्य भएको छ ।

केही समययता कम्युनिष्ट आन्दोलनमा उत्पन्न भएको दक्षिणपन्थी अवसरवादले वैचारिक÷राजनीतिक आक्रमणलाई तीब्र पारिरहेको छ । यसलाई चिर्दै पार्टी पङ्क्तिलाई विचारधारात्मक रूपमा स्पष्ट पार्नु र सबै खाले अन्यौल, विचलन र शिथिलतालाई परास्त गर्नु जरुरी छ । हामी आज खुल्ला परिवेशमा, संवैधानिक दायराभित्रबाट, राज्यको नेतृत्वदायी भूमिकामा समेत स्थापित हुँदै र विभिन्न शक्तिहरूसँग समेत सहकार्य गर्दै अघि बढिरहेका छौं । यस्तो परिस्थितिले कहिलेकाँही हाम्रो मुख्य लक्ष्य ओझेलमा पर्न सक्ने, सीमित सुधारलाई नै पर्याप्त ठान्ने गलत सोच पैदा हुन सक्ने र वाह्य प्रभावले पार्टी पङ्क्तिलाई पथविचलित या प्रदूषित गर्न सक्ने खतरा विद्यमान छ । पार्टी पङ्क्तिलाई यी सबै विषयमा वैचारिक रूपमा स्पष्ट र धारिलो पार्नु जरुरी छ ।

२०७८ असोज १५–१७ मा गोदावरीमा सम्पन्न पार्टीको प्रथम विधान महाधिवेशनले ‘पार्टीमा वैचारिक काम अपेक्षाकृत बलियो बन्न नसकेको, पार्टी पङ्क्तिको चेतना स्तर अपेक्षित मात्रामा सुदृढ हुन नसकेको र नयाँ परिस्थितिका नयाँ चुनौतीको सामना गर्न पार्टी पङक्ति पर्याप्त मात्रामा सक्षम बन्न नसकेको आम अनुभूति छ । त्यसैले पार्टीमा नियमित, व्यवस्थित र अनिवार्य प्रशिक्षणको व्यवस्था गर्नुपर्छ । नेताहरू पार्टीका स्थापित नीति, मूल्य र निर्णयमा अडिग रहनु पर्छ । माक्र्सवादको सैद्धान्तिक प्रशिक्षणका साथसाथै हाम्रो पार्टी स्कुलले आजका ज्वलन्त विषयमा सहभागीलाई दीक्षित गर्ने व्यवस्था गर्नु पर्दछ । परम्परागत प्रशिक्षण शैली प्रभावकारी बन्न नसकेको यथार्थलाई हेक्का राख्दै प्रशिक्षणका आधुनिक, प्रविधिमैत्री र छरिता विधि अवलम्बन गर्नुपर्दछ ।’ भन्ने निष्कर्ष निकालेको छ । ‘फेरि एको सन्दर्भले पार्टी निर्माणका कतिपय पक्षमा परिवर्तनको माग गरिरहेको छ । अब हामीले आन्दोलनमा प्रशिक्षित हाम्रो पार्टी पङ्क्तिलाई उत्पादन, निर्माण र विकासको अनुकूल हुने गरी रुपान्तरित गर्नुपर्छ । कार्यकर्तालाई नयाँ कार्यभारका बारेमा प्रशिक्षित गर्नुपर्दछ ।’ महाधिवेशनको माथिका निष्कर्षमा आधारि त रहेर आगामी कार्यभारको पहिलो बुँदामै ‘पार्टीलाई वैचारिक रूपमा सुस्पष्ट, सङ्गठनात्मक दृष्टिले चुस्त र सुदृढ, भावनात्मक रूपमा एकताबद्ध, जनतासँग घनिष्ट रूपमा आबद्ध बनाउने’ कुरा उल्लेख गरेको छ । यसका लागि ‘पार्टी स्कुलका माध्यमबाट नियमित प्रशिक्षण सञ्चालन गर्दै पार्टी पङ्क्तिको चेतना माथि उठाउने’ कार्यभार किटान गरेको छ ।

त्यसरी नै महाधिवेशनबाट पारित सङ्गठनात्मक प्रस्तावमा पार्टी निर्माणको पहिलो विषय ‘वैचारिक स्पष्टता, बुझाइ र गराइमा एकरूपता’ उपशीर्षकमा ‘विचारमा आधारित एकताबद्ध, अनुशासित र गतिशील सङ्गठनको निर्माण बिना पार्टी र आन्दोलन सफलतापूर्वक अघि बढ्न सक्दैन’ भन्ने निष्कर्ष निकालिएको छ । यसै निष्कर्षमा आधारित रहेर ‘पार्टी नीतिलाई व्यवहारमा लागू गर्ने सन्दर्भमा बुझाइमा एकरूपता कायम गर्न व्यवस्थित पार्टी स्कुल सञ्चालन गर्नु पर्दछ । पार्टी सदस्यता प्रदान गर्ने बेलादेखि नै आधारभूत प्रशिक्षणको व्यवस्था गर्नु पर्दछ’ भन्ने उल्लेख गरिएको छ । पार्टी विधान २०४ ९ ( प्रथम विधान महाधिवेशन २०७८ र दशौं राष्ट्रिय महाधिवेशन २०७८ बाट भएको संशोधनसहित) ले पनि पार्टी सदस्यहरूका दायित्वभित्र ‘पार्टीको उद्देश्य र आदर्श अनुरुप विचार, सङ्गठन, सङ्घर्ष र उत्पादनको क्षेत्रमा सक्रिय भूमिका निर्वाह गर्ने’, ‘दक्षिणपन्थी तथा उग्रवामपन्थी अवसरवाद र अराजकता तथा सङ्कीर्णताका विरुद्ध जुझ्ने’ र ‘जनतामा पार्टीका नीति, विचार स्थापित गर्ने’ विषय स्पष्ट पारिएको छ ।

पार्टीले लामो समयदेखि पार्टीभित्रको वैचारिक कामलाई विशेष महत्व दिदै आएको छ । यस कामका लागि केन्द्रीय पार्टी स्कुल विभागलाई संस्थागत जिम्मेवारी प्रदान गरिएको छ । प्रदेश र मातहत कमिटीहरूले पनि आवश्यकता अनुसार स्कुल विभाग गठन गर्न सक्ने वैधानिक व्यवस्था हुँदै आएको छ । नेकपा (एमाले) को पार्टी स्कुलिङ तुलनात्मक रूपमा व्यवस्थित र गतिशील पनि रहँदै आएको छ ।

यस क्रममा केन्द्रीय पार्टी स्कूल विभागले केन्द्र र प्रदेश स्तरमा सञ्चालन गरेका विभिन्न प्रशिक्षण कार्यक्रमहरूले पार्टीपङ्क्तिको चेतना माथि उठाउन, प्रशिक्षकहरू तयार गर्न, प्रशिक्षणलाई पार्टी कामको नियमित अङ्ग बनाउन र अध्ययनको भोक जगाउन एकहदसम्म सफलता प्राप्त गरेको छ । कतिपय प्रदेश र जिल्लाहरूले पनि पार्टी स्कूल विभागलाई सक्रिय बनाउन र प्रशिक्षण कार्यलाई नियमित गर्न एकस्तरको सफलता प्राप्त गरेका छन् । तर पनि बढ्दो चुनौती र आवश्यकता अनुसार पार्टीमा प्रशिक्षण कार्यलाई अझ नियमित, स्तरीय र परिणाममुखी बनाउन पर्याप्त ध्यान दिनु आवश्यक छ । त्यसैले पार्टी स्कुलिङलाई संस्थागत र नियमित गर्न देहायको व्यवस्थाहरू गर्न यो निर्दे शिका तयार गरिएको छ । यो निर्देशिका तयार गर्दा पार्टी स्कूल सञ्चालन तथा पाठ्यक्रम निर्देशिका, २०५८ का सान्दर्भिक विषयलाई निरन्तरता दिइएको छ ।

१. पार्टी स्कुलका किसिम

पार्टी पङ्क्तिको वैचारिक चेतनास्तर माथि उठाउन एकातिर निर्धारित पाठ्यक्रममाथि आधारित नियमित पार्टी स्कूलहरू सञ्चालन गर्न जरूरी छ भने अर्कातिर समय समयमा आम कार्यकर्ता पङ्क्ति या कतिपय बेला समर्थक÷शुभचिन्तकहरूलाई समेत लक्षित गरेर अभिमुखीकरण कार्यक्रमहरू पनि सञ्चालन गर्नु जरुरी देखिन्छ । पाठ्यक्रममा आधारित प्रशिक्षणमा तोकिएको स्तर र सङ्ख्यामा, तोकिएका प्रशिक्षकहरूबाट प्रशिक्षण चलाउने एवं त्यसको मूल्याङ्कन, परीक्षा र प्रमाणपत्रको समेत व्यवस्था हुँदै आएको छ । यसलाई थप व्यवस्थित गर्न जरुरी छ । समसामयिक विषयमाथि आधारित अभिमुखीकरण कार्यक्रममा भने व्यापक सङ्ख्यामा सहभागी बनाउन सकिन्छ ।

पार्टीमा दुईखाले प्रशिक्षणहरू सञ्चालन गरिनेछ ः क. पार्टी स्कुलद्वारा सञ्चालित पाठ्यक्रममा आधारित नियमित प्रशिक्षण

ख. समसामयिक विषयमा अभिमुखीकरण÷प्रशिक्षण कार्यक्रम

स्कुलहरू स्थिति हेरी स्थायी या घुम्ती दुबै खाले हुन सक्नेछन् । आम रूपमा स्कुल भौतिक उपस्थितिमै सञ्चालन गरिने भए पनि आवश्यकता अनुसार भर्चुअल माध्यमबाट पनि सञ्चालन गर्न सकिने छ । अभिमुखीकरण÷ प्रशिक्षण कार्यक्रमहरू सामान्यतया सम्बन्धित तहको पार्टी कमिटीको आयोजनामा सञ्चालित हुनेछन् । पार्टी स्कूल विभागले आफूलाई मुख्यतः पाठ्यक्रममा आधारित प्र शिक्षणहरूमा केन्द्रित गर्नेछ ।

२. स्कुलको तह निर्धारण

लक्षित प्रशिक्षार्थी समूहको चेतनास्तर, जिम्मेवारी र अन्य पक्षलाई समेत ध्यानमा राखेर तीन तहका स्कुलहरूको व्यवस्था गरिएको छ ।

तह : केन्द्रीय

पाठ्यक्रम : विशिष्ट - उच्च

प्रशिक्षक ः केन्द्रीय पार्टी स्कूल विभागले निर्धारित गरेका केन्द्रीय

प्रशिक्षक र विशेषज्ञ

स्थान : केन्द्र-आवश्यकता अनुसार प्रदेशका तोकिएका स्थान

लक्षित पार्टी पङिक्ति :

0 पार्टीका केन्द्रीय सदस्य

0 प्रदेश पदाधिकारी र सदस्य

0 जिल्ला कमिटीका अध्यक्ष

0 जनसङ्गठनका केन्द्रीय पदाधिकारी,

0 सङ्घीय संसदका सदस्य, प्रदेशसभा सदस्य र पालिका प्रमुख-उपप्रमुख

0 पार्टी स्कूल विभागबाट प्रशिक्षक बनाउने उद्देश्यले मनोनयन गरिएका व्यक्तिहरू

तह : प्रादेशिक

पाठ्यक्रम : माध्यमिक

प्रशिक्षक : केन्द्रीय र प्रदेश पार्टी स्कुल विभागमा सूचीकृत प्रशिक्षकहरू

स्थान : प्रदेश राजधानी-जिल्ला सदर मुकाम या तोकिएको स्थान

लक्षित पार्टी पङिक्ति :

0 जिल्ला कमिटीका पदाधिकारी र सदस्य, पालिका कमिटीका पदाधिकारी, वडा अध्यक्ष

0 जनवर्गीय सङ्गठनका केन्द्रीय सदस्य र प्रदेश पदाधिकारी एवं सदस्य

0 जिल्ला पदाधिकारी तथा प्रदेश पार्टी स्कुलले तोकेका व्यक्तिहरू

तह : जिल्ला

पाठ्यक्रम : आधारभूत प्रशिक्षक : प्रदेश र जिल्ला पार्टी स्कुल विभागमा सूचीकृत प्रशिक्षकहरू

स्थान : जिल्ला सदरमुकाम, पालिका केन्द्र वा तोकिएका स्थान

लक्षित पार्टी पङ्क्ति :

0 पालिका कमिटीका सदस्य

0 वडा-शाखा कमिटीका पदाधिकारी र सदस्य

0 टोल र प्रारम्भिक कमिटीका पदाधिकारी र सदस्य

0 निर्वाचित वडा सदस्य

0 जनवर्गीय सङ्गठनका जिल्ला सदस्य, र परीक्षणकालमा रहेका सदस्य

0 पार्टीमा समाहित नयाँ कार्यकर्ता एवं तोकिएका व्यक्तिहरू

जनप्रतिनिधिहरूका निम्ति कमिटीगत जिम्मेवारीका अलावा उनीहरूले पूरा गर्नुपर्ने सार्वजनिक दायित्वलाई समेत ध्यानमा राखेर विशेष खालका प्रशिक्षण कार्यक्रमहरू पनि चलाइने छ ।

३. पाठ्यक्रम

हालका लागि चार तहका पाठ्यक्रम निर्धारण गरिएको छ । यसमध्ये विशिष्ट र उच्च तहका पाठ्यक्रममा आधारित प्रशिक्षण केन्द्रीय पार्टी स्कुल विभागले चलाउने छ भने माध्यमिक तहको पाठ्यक्रममाथि आधारित प्रशिक्षण प्रदेश पार्टी स्कुल विभाग र आधारभूत तहको प्रशिक्षण जिल्ला पार्टी स्कुल विभागले सञ्चालन गर्ने छ । नियमित तहको पार्टी प्रशिक्षणलाई यिनै पाठ्यक्रममा आधारित बनाइने छ । अहिलेको लागि आधारभूत र माध्यमिक तहमा सबै विषयमा आधारभूत जानकारी हुने किसिमले प्रशिक्षण गर्ने गरी पाठ्यक्रम निर्धारण गरिएको छ । उच्च एवं विशिष्ट तहको लागि भने विषयगत रूपमा दर्शन, अर्थशास्त्र, इतिहास, राजनीतिशास्त्र, संस्कृति, समाजशास्त्र, सूचना प्रविधि, कम्युनिष्ट आन्दोलन, सुशासन र समृद्धि, पार्टीका दृष्टिकोण र मान्यता तथा व्यवस्थापन लगायत विषयमा गहिरो ज्ञान हासिल गर्ने गरी पाठ्यक्रम निर्धारण गरिएको छ । केन्द्रीय पार्टी स्कूल विभागले नयाँ विषयका लागि अनुसन्धानमूलक, व्यापक अन्तरक्रिया र विमर्श ढाँचाका विशिष्टीकृत प्रशिक्षण पनि सञ्चालन गर्ने छ ।

पाठ्यक्रमको रूपरेखा यससँगै प्रस्तुत गरिएको छ ।

४. पुस्तकालय, आधुनिक उपकरण र सन्दर्भ सामग्री प्रत्येक तहको पार्टी स्कूलमा प्रशिक्षार्थीहरूले उपयोग गर्न सक्ने गरी कम्तिमा पनि सिफारिस गरि एका सन्दर्भ सामग्रीहरू सहितको पुस्तकालय, आधुनिक उपकरणहरू र आवश्यक प्रशिक्षण सामाग्र ी सहित प्रशिक्षण सञ्चालन गर्ने उपयुक्त प्रकृतिका विधिसहितका प्रशिक्षण कक्षा र फर्निचरको व्यवस्था गरिनु पर्छ । पार्टी स्कूलको आफ्नै भवन या प्रशिक्षण कक्ष नहोउन्जेल विभिन्न सङ्घ संस्थाहरूका तालिम कक्ष या सभाकक्षहरू पनि प्रयोग गर्न सकिन्छ । सन्दर्भ सामग्रीका लागि ई–लाइब्रेरी र स्रोत केन्द्रको प्रयोग या व्यवस्थापन गर्दै लगिने छ । महामारी या अन्य विपद्का बेला प्रशिक्षार्थीहरूले घरैबाट प्रशिक्षण लिन सक्ने व्यवस्था मिलाइँदै लगिने छ ।

५. परीक्षा र प्रमाणपत्र

पाठ्यक्रममा आधारित प्रशिक्षणमा सहभागी हुने व्यक्तिहरूको न्यूनतम स्तर निर्धारण हुन सकोस् र एउटा कार्यक्रममा सकभर समान चेतनास्तरका साथीहरू सहभागी होउन् भन्नका खातिर प्रवेश परीक्षा लिने व्यवस्था गरिने छ । आधारभूत तहको पाठ्यक्रमको लक्षित समूहमा अहिलेको निम्ति यो तरीका व्यवहारि क हुन नसके पनि माध्यमिक, उच्च र विशिष्ट तहका निम्ति यसलाई अनिवार्य बनाइने छ । कार्यक्रमपछि मूल्याङ्कनका लागि वस्तुगत र विषयगत प्रश्नहरू सहितको लिखित ( सामान्य साक्षरहरू को हकमा मौखिक समेत) परीक्षा लिने र प्रमाणपत्र दिने व्यवस्था गरिने छ । पार्टी विधानको धारा ६ मा पार्टी सदस्यको परीक्षणकालीन अवधि र दायित्व अन्तरगत ‘पार्टीका सिद्धान्त, कार्यक्रम र नीतिको अध्ययन गर्ने र पार्टीले सञ्चालन गरेको प्रशिक्षण कक्षामा सामेल हुने’ विषय किटानीका साथ उल्लेख गरिएको हुनाले त्यस्ता पार्टी सदस्यहरूलाई लक्षित गरेर विशेष पार्टी प्रशिक्षणको व्यवस्था गरिने छ ।

प्रशिक्षण कार्यक्रममा अनुत्तीर्ण भएकाहरूको हकमा विशेष कक्षाहरूको आयोजना गर्ने र निश्चित तहको जिम्मेवारी बहन गरिरहेका कमरेडहरूको हकमा न्यूनतम सैद्धान्तिक ज्ञानका लागि आवश्यक व्यवस्था गरिने छ । पार्टीमा प्रशिक्षण हासिल गरेको÷नगरेको विषयलाई पनि पार्टीको जिम्मेवारी प्रदान गर्ने क्रममा एक मापदण्डमध्ये बनाउने व्यवस्था गर्दै लैजानु पर्छ ।

६. विषयगत प्रशिक्षक

पार्टी स्कूल विभागले विभिन्न तहको पार्टी प्रशिक्षणका लागि सम्बन्धित विषयका विशेषज्ञ या प्राज्ञहरूको विषयगत समूहहरू निर्माण गर्न र प्रशिक्षणमा वहाँहरूको सहयोग लिन सक्नेछ । तर त्यसो गरिरहँदा त्यस्ता विशेषज्ञहरूको विषयगत ज्ञानलाई माक्र्सवादी दृष्टिकोणसम्मत् बनाउन पूर्व–छलफल र अन्तर क्रियाहरू चलाइनु जरूरी हुन्छ । पार्टी स्कूलले प्रशिक्षकहरू निर्धारित गर्दा सम्बन्धित व्यक्तिको विषयगत ज्ञानको गहिराइ, माक्र्सवादी दृष्टिकोणको सुस्पष्टता र प्रशिक्षणकलामा आकर्षण एवं दक्षतालाई विशेष ध्यान दिनुपर्छ । कमिटीगत हैसियतको आधारमा प्रशिक्षक तय गर्ने या सम्मानका खातिर मात्र प्र शिक्षकको मान्यता दिने कुरालाई रोक लगाउनुपर्छ ।

७. विधि

हामीले अहिलेसम्म प्रशिक्षणमा मूलतः प्रवचन विधिलाई प्रयोग गर्दै आइरहेका छौं । अभिमुखीकरण प्र शिक्षणको लागि यो विधि उपयुक्त नै भए पनि पाठ्यक्रममाथि आधारित प्रशिक्षणमा भने सहभागितामूलक विधिमा जोड दिनुपर्छ । यसले प्रशिक्षार्थीहरूलाई सिक्ने काममा रूची जगाउनाका साथै उनीहरूभित्रको ज्ञानले पनि अभिव्यक्त हुने मौका पाउँछ । त्यसैले प्रशिक्षणहरूमा प्रवचन विधि, प्रश्नोत्तर, अन्तक्र्रियाका साथै समूह छलफल, श्रव्य–दृष्य माध्यमको प्रयोग, अवलोकन, स्थलगत अध्ययन, अनुसन्धान, शोध–पत्र र अन्य आधुनिक विधिहरूलाई प्रयोग गर्ने कुरामा जोड दिइनुपर्छ । आवश्यकता अनुसार आगमनात्मक र निगमनात्मक विधि प्रयोग गरिने छ। । प्रशिक्षणलाई कोरा सैद्धान्तिक ज्ञान प्रदान गर्ने हिसाबले नभई व्यवहारसँग गाँसेर लैजाने कुरामा पार्टी स्कूल विभागले विशेष ध्यान दिने छ ।

हरेक प्रशिक्षण कार्यक्रम पछि त्यसमा सहभागीहरूबाट कार्यक्रमका बारेमा लिखित प्रतिक्रिया, सुझाव र पृष्ठपोषण लिने एवं आगामी कार्यक्रमको लागि तिनीहरूलाई महत्वपूर्ण सन्दर्भ सामाग्रीका रूपमा प्रयोग गर्नुपर्छ । प्रशिक्षकहरूको प्रस्तुतिको बारेमा मूर्त प्रतिक्रिया लिने कुराले वहाँहरूलाई आफ्नो अध्ययन र प्रस्तुतिलाई परिमार्जन गर्न सहयोग पु¥याउँछ ।

८. अनुगमन र समन्वय

सामान्यतया केन्द्रीय पार्टी स्कूल विभागले पाठ्यक्रम र पाठ्य सामाग्री तयार गर्ने, केन्द्रीय प्र शिक्षकहरू निर्माण गर्ने एवं प्रदेश र जिल्ला तहका पार्टी स्कूलहरूको अनुगमन, निरीक्षण र समन्वय र ाख्ने काम गर्ने छ । प्रदेशले आफ्नो तहको प्रशिक्षण आयोजना गर्ने र जिल्ला तहको स्कूलको अनुगमन, निरीक्षण र समन्वय गर्नुपर्छ भने जिल्लाले पार्टी प्रशिक्षण कार्यक्रमलाई परीक्षणकालीन र नवप्र वेशीहरूको तहसम्म विस्तार गर्ने ठोस योजना बनाउने छ । भइरहेका कार्यक्रम र त्यसको परिणामको व्यवस्थित रेकर्ड राख्ने, त्यसबारे माथिल्लो कमिटीमा नियमित रिपोर्टिङ गर्ने र आवश्यक निर्देशन प्राप्त गर्नुपर्ने हुन्छ ।

९. स्रोत व्यवस्थापन

आर्थिक स्रोतको न्यूनताका कारण स्कूलहरू नियमित सञ्चालन हुन नसकिरहेको स्थितिलाई ध्यानमा र ाखेर स्रोतको व्यवस्थापनमा ध्यान दिइने छ । पार्टी स्कूलको व्यवस्थापन खर्च मूलतः प्रशिक्षार्थीहरूबाट लिइने प्रवेश शुल्क या प्रशिक्षण शुल्कमाथि आधारित बनाइनु पर्छ । यसबाहेक सम्बन्धित तहको पार्टी कमिटीले आफ्नो वार्षिक बजेटबाट पार्टी स्कुलको लागि निश्चित अंश विनियोजन गर्ने काम गर्नुपर्छ । यसका अतिरिक्त पार्टी स्कूल विभागले विभिन्न रचनात्मक कामहरू गर्ने, पार्टी केन्द्रीय कमिटी मार्फत् व्यक्ति वा संघ संस्थाहरूसँग सहयोग लिने र आत्मनिर्भर हुने दिशामा अघि बढ्नुपर्छ ।

१०. पाठ्यसामग्री सङ्कलन र प्रकाशन

यतिबेला खासगरी आधारभूत र माध्यमिक तहका लागि सरल भाषामा लेखिएका पाठ्य सामाग्रीहरूको अभाव खट्किएको छ । माथिल्ला तहहरूको लागि पनि हाम्रै देशको सन्दर्भसँग गाँसिएका स्तरीय सामग्रीहरूको अभाव महसुस भइरहेको छ । माक्र्सवादी शास्त्रीय रचनाहरू पनि बजारमा सहज रूपमा उपलब्ध छैनन् । त्यसैले प्रस्तुत पाठ्यक्रममाथि आधारित भएर सरल भाषामा पुस्तिकाहरू लेख्न सम्बन्धित लेखकहरूलाई अनुरोध गर्ने र हाम्रो आवश्यकता सुहाउँदा सामाग्रीहरू पार्टी स्कूलले प्रकाशन गर्ने व्यवस्था गरिने छ । विगतमा सञ्चालित केन्द्रीय प्रशिक्षक प्रशिक्षण कार्यक्रमका सामग्रीलाई आवश्यक सम्पादन गरेर केन्द्रीय पार्टी स्कूल विभागले प्रकाशन गर्ने व्यवस्था गर्नेछ । प्रदेश र जिल्ला स्कूल विभागहरूले आफ्नो क्षेत्रका लेखकहरूलाई यस विषयमा सक्रिय बनाउनुका साथै आफ्नो क्षेत्रका पुस्तक पसलहरूलाई हामीले सिफारिस गरेका सन्दर्भ सामाग्रीहरू झिकाउन र प्रशिक्षार्थीहरूलाई ती सामग्री किन्न प्रेरित गर्ने छन् । हाल बजारमा पाठ्य पुस्तक र सामग्रीहरू डिजिटल स्वरुपमा समेत उपलब्ध हुने भएकाले त्यस्ता सामग्रीहरू छनोट गर्न, खोज्न र पढ्न प्रेरित गरिने छ । साथै, पार्टी स्कुल विभागले डिजिटल अध्ययन सामग्री समेत विकास गर्ने छ ।

केन्द्रीय पार्टी स्कूल विभागद्वारा निर्धारित

पाठ्यक्रम तह – आधारभूत

(पालिका कमिटीका सदस्य, वडा÷शाखा कमिटीका पदाधिकारी र सदस्य, टोल र प्रारम्भिक कमिटीका पदाधिकारी र सदस्य, पार्टी सदस्य एवं परीक्षणकालीन सदस्य, जननिर्वाचित वडा सदस्य, जनवर्गीय सङ्गठनका जिल्ला पदाधिकारी तथा सदस्य, पार्टीमा समाहित भएका नयाँ कार्यकर्ता एवं तोकिएका व्यक्तिहरूका लागि लक्षित)

पाठ्यक्रमको उद्देश्य ः

लक्षित समूह यो पाठ्यक्रममा आधारित प्रशिक्षण र अध्ययन पश्चात् निम्नलिखित विषयमा सक्षम हुनेछ ः

१. समाज, राज्य र कम्युनिष्ट पार्टीबारे प्रारम्भिक ज्ञान हासिल गर्न,

२. नेकपा (एमाले) का नीति र कार्यक्रमबारे जानकारी प्राप्त गर्न,

३. अन्य पार्टी र नेकपा (एमाले) बीचका मुख्य भिन्नताबारे बुझ्न र बुझाउन,

४. वर्गको परिभाषा, समाजमा रहेको वर्गीय भिन्नता र आफ्नो वर्ग चिन्न,

५. पार्टी सदस्यको महत्व, अधिकार र कर्तव्य, सदस्यता प्राप्तिको प्रक्रिया र नेतृत्व र प्रनिधित्वबारे स्पष्ट हुन,

६. कम्युनिष्ट शैली, पद्धति र अनुशासन बुझ्न र पालना गर्न,

७. समृद्ध नेपाल, सुखी नेपालीको अवधारणाबारे बुझ्न र उत्प्रेरित हुन, ८. वर्तमान राजनीतिक प्रणालीबारे बुझ्न र बुझाउन, ९. प्रविधिको सदुपयोग गर्न ।

१. राजनीतिक शब्द परिचय

समाज, जाति, जनजाति, राष्ट्र, राज्य, लैङ्गिकता वर्ग,श्रमजीवी, पुँजीपति, मध्यम वर्ग, जमिन्दार÷सामन्त, श्रम, पुँजी, उत्पादक शक्ति, उत्पादन सम्बन्ध प्रणाली सामन्तवाद, पुँजीवाद, जनवाद, समाजवाद, उदारवाद, नवउदारवाद साम्राज्यवाद, विस्तारवाद, विश्व वित्तीय पुँजीवाद, विश्वव्यापीकरण विचारधारा दक्षिणपन्थ, वामपन्थ, उग्रवामपन्थ, अवसरवाद, विसर्जनवाद, जडसूत्रवाद, राजनीतिक सङ्गठन, पार्टी, जनसङ्गठन, संसद, सरकार, नागरिक समाज कमिटी, सङ्गठनात्मक सिद्धान्त, पद्धति, कमिटी, अनुशासन, परिवर्तन, क्रान्ति, आन्दोलन, आतङ्कवाद, अराजकतावाद, अभियान, विधि, संविधान, ऐन, विधान, कानुन, नियम, विनियम, कार्यविधि, परिपत्र, निर्देशिका, सन्धी, सम्झौता विकास सामाजिक न्याय, सामाजिक सुरक्षा, समृद्धि, समानता, समता, समावेशिता ।

२. समाज, राज्य र कम्युनिष्ट पार्टी

0 समाजको विकासक्रम

0 नेपाली समाजको चरित्र

0 नेपाल राज्यको विकास क्रम

0 राष्ट्रियता र राष्ट्र

0 माक्र्सवादको आधारभूत परिचय

0 कम्युनिष्ट पार्टीको आवश्यकता

३. महाधिवेशनबाट पारित सिद्धान्त, नीति, कार्यक्रम र कार्यदिशा

0 महाधिवेशनको ऐतिहासिक सन्दर्भ

0 सिद्धान्त

0 कार्यक्रम

0 कार्यदिशा

0 नीति

0 अभिभारा

४. नेपालका राजनीतिक पार्टीहरूको संक्षिप्त परिचय

0 नेकपा (एमाले) र जबज

0 नेपाली काङ्ग्रेस र प्रजातान्त्रिक समाजवाद÷नवउदारवाद

0 नेकपा (माके) र माओवाद

0 राप्रपा र हिन्दु अधिराज्य

0 मधेस केन्द्रित दलहरू र तिनका नीतिहरू

0 पहिचानको राजनीति र पपुलिज्म

५. वर्ग, समाजको वर्गीय चरित्र र वर्ग पक्षधरता

0 वर्ग विश्लेषणका आधार

0 वर्गीय हित र वर्ग पक्षधरता

0 नेपाली समाजको वर्ग चरित्र

६. पार्टी सदस्यता

0 पार्टी सदस्यता र संगठनको महत्व ड्ड पार्टी सदस्यका अधिकार र कर्तव्यहरू

0 संगठित सदस्यताको महत्व र प्राप्त गर्ने प्रक्रिया

0 संगठनको महत्व

0 कमिटी, बैठक, पद्धति

६. कम्युनिष्ट शैली, पद्धति र अनुशासन

0 कम्युनिष्ट शैली

0 पद्धति

0 अनुशासन

0 राज्यको कानुनको पालना

0 नागरिक शिक्षा

0 नेतृत्व र प्रतिनिधित्व

0 शैली

७. समृद्ध नेपाल र सुखी नेपालीको आधारभूत अवधारणा

0 समृद्धिका आयाम

0 सुखको अवधारणा

0 उद्यमशीलता, श्रमको सम्मान र स्वरोजगारी

0 राष्ट्रिय पुँजीको निर्माण

0 सामाजिक न्याय र समानता

८. वर्तमान राजनीतिक प्रणाली

0 २०६२÷६३ को परिवर्तन

0 नेपालको संविधानका मुख्य विशेषता

0 वर्तमान राजनीतिक र निर्वाचन प्रणाली

0 स्थानीय तहमा पार्टीको भूमिका

0 हाम्रो बाटो

९. प्रविधिको प्रयोग

0 पार्टी निर्माण र सञ्चालनमा प्रविधिको प्रयोग

0 सामाजिक सञ्जालको सदुपयोग ड्ड मिडिया साक्षरता र शीप

तह : माध्यमिक

(जिल्ला कमिटीका पदाधिकारी र सदस्य, पालिका कमिटीका पदाधिकारी, जनवर्गीय सङ्गठनका केन्द्र ीय सदस्य, प्रदेश पदाधिकारी एवं सदस्यहरू, जिल्ला पदाधिकारी, निर्वाचित वडा अध्यक्ष तथा प्रदेश पार्टी स्कुलले तोकेका व्यक्तिहरू) पाठ्यक्रमको उद्देश्य

लक्षित समूह यो पाठ्यक्रममा आधारित प्रशिक्षण र अध्ययन पश्चात् निम्नलिखित विषयमा सक्षम हुनेछ–

१. नेकपा (एमाले) का सिद्धान्त, कार्यक्रम, कार्यदिशा र नीतिका जानकारी हासिल गर्न र गराउन,

२. नेकपा (एमाले) सँग अन्य पार्टीको तुलनात्मक विश्लेषण गर्न,

३. समाजको विकासक्रम, नेपाली समाजको वर्ग चरित्र र नेपाली इतिहासका विकासक्रमबारे चिन्न र चिनाउन,

४. माक्र्सवादी दर्शन, राजनीतिक अर्थशास्त्र र वैज्ञानिक समाजवादबारे बुझ्न र बुझाउन,

५. नेपाली कम्युनिष्ट आन्दोलनको इतिहासबारे जानकारी हासिल गर्न र गराउन,

६. सङ्गठन निर्माण, सञ्चालन र व्यवस्थापनका सम्बन्धमा ज्ञान प्राप्त गर्न र गराउन,

७. आफ्नो कर्तव्य र अधिकार पालना गर्न, आफ्नो तहमा नेतृत्वदायी भूमिका खेल्ने क्षमता विकास गर्न

८. समृद्ध नेपाल, सुखी नेपालीको राष्ट्रिय आकाङ्क्षामा योगदान गर्न,

९. स्थानीय तह, प्रशासन र समाजका विभिन्न निकायसँगको समन्वय र अन्तरसम्बन्धबारे बुझ्न र कार्यान्वयन गर्न,

१०. राष्ट्रिय जनवादी संस्कृतिबारे बुझ्न र सामाजिक–सांस्कृतिक रुपान्तरणमा सहभागी हुन, ११. मिडियासँगको अन्तरसम्बन्धबारे बुझ्न र सूचना प्रविधिको सदुपयोग गर्न ।

पाठ्यक्रम

१. महाधिवेशनबाट पारित सिद्धान्त, कार्यक्रम, कार्यदिशा र नीति

0 हाम्रो सिद्धान्त– माक्र्सवाद– लेनिनवाद र जबज

0 जबजको कार्यक्रम

0 समाजवादको आधार निर्माणको कार्यदिशा

0 पार्टीका प्रमुख नीतिहरू

0 नेपाली क्रान्तिका विशेषता, सीमा र आगामी बाटो

२. नेपालका राजनीतिक पार्टी र तिनको तुलनात्मक अध्ययन

0 नेकपा (एमाले), यसको विकास क्रम र जनताको बहुदलीय जनवाद

0 नेपाली काँग्रेस, वर्ग चरित्र र यसका मुख्य नीति

0 नेकपा (माओवादी केन्द्र) का मुख्य नीति र अवसरवाद

0 राष्ट्रिय प्रजातन्त्र पार्टी र संवैधानिक राजतन्त्र र धर्म केन्द्रित राजनीति

0 मधेस केन्द्रित दल, संविधान, राज्य र वाह्य सम्बन्धबारे तिनका नीति

0 पहिचानको राजनीति र पपुलिज्म

0 अन्य पार्टीका कार्यक्रम र नीति

३. समाजको विकास क्रम, नेपाली समाजको वर्ग चरित्र र नेपाली इतिहासको विकास

0 सभ्यता

0 समाजका संघटक अंग

0 समाजको उदय

0 समाजको परिवर्तनशीलता र यसका कारण

0 आदिम साम्यवादी समाज र यसका विशेषता

0 दास समाज, यसको उदयका कारण र विशेषता

0 सामन्तवाद र यसका विशेषता

0 पूँजीवाद, यसको चरित्र र अन्तरविरोध

0 समाजवाद र यसको विशेषता

0 नेपाली समाजको चरित्र

0 यसको अर्थतन्त्र

0 समाजको राजनीतिक चरित्र (राज्यसत्ता, शासन प्रणाली र शक्ति सन्तुलन)

0 समाजको सामाजिक र जातीय बनौट

0 सांस्कृतिक विशेषताहरू

0 भाषिक, धार्मिक र भौगोलिक विविधताहरू

0 लैंगिक असमानता

0 बाह्य शोषण उत्पीडन

0 २०६२÷६३ को परिवर्तन र नेपाली समाज

0 इतिहासः परिभाषा

0 यसको निर्माण र स्रोत

0 नेपाली इतिहासको छोटो अध्ययन

४. माक्र्सवाद–लेनिनवादको परिचय

0 मार्गदर्शक सिद्धान्त

0 माक्र्सवाद उदयको पृष्ठभूमि

0 माक्र्सवादको तीन स्रोत र ती संघटक अंग

0 लेनिनवादको सामान्य चिनारी

0 जडसूत्रबाद र विर्सजनबाद

0 माक्र्सवादको सिर्जनात्मक प्रयोग

५. नेपाली कम्युनिष्ट आन्दोलनको संक्षिप्त इतिहास

0 स्थापनाको पृष्ठभूमि र पार्टी स्थापना

0 स्थापनाकालीन पार्टी नीतिहरू र सात सालको क्रान्तिमा पार्टीको भूमिका

0 पार्टीमा उत्पन्न दक्षिणपन्थी अवसरवाद र रायमाझी प्रवृत्ति

0 आन्दोलनमा विभाजन, विखण्डन

0 झापा विद्रोह र पार्टी पुनर्गठनको शृङ्खला

0 नेकपा (माले) र नेकपा (एमाले) को विकास क्रम

0 क्mेन्द्रीय न्युक्लियस, चौथो महाधिवेशन, मसाल÷मशाल, एकता केन्द्र र माओवादी धार

0 माओवादी सशस्त्र द्वन्द्व, नेकपा एमालेसँगको सङ्घर्ष र सहकार्य, एकता तथा विभाजन, नेकपाको निरन्तरता

0 वर्तमान अवस्थामा कम्युनिष्ट आन्दोलन

६. सङ्गठन निर्माण, सञ्चालन र व्यवस्थापन

0 हाम्रो संगठनात्मक सिद्धान्त

0 हाम्रो संगठनात्मक संरचना

0 बैठक, अधिवेशनहरू र कमिटी प्रणालीहरू

0 हाम्रो शैली, पद्धति र अनुशासन

0 जनताको बीचमा पार्टी काम कसरी गर्ने ?

0 पार्टी र जनसंगठन

0 पार्टी र सरकार

0 पार्टीभित्र उत्पन्न हुने असहमति र अन्तरविरोधको समाधान

७. सङ्घीय संरचना र पार्टी काम

0 सङ्घीयता र स्थानीय तहमा पार्टी कामको महत्व

0 स्थानीय तहमा पार्टीबाट विजयी जनप्रतिनिधिहरूको दायित्व

0 स्थानीय पार्टी कमिटी र जनप्रतिनिधि बीचको अन्तरसम्बन्ध

८. समृद्ध नेपाल, सुखी नेपाली राष्ट्रिय आकाङ्क्षा

0 विकास सम्बन्धी हाम्रा दृष्टिकोण,

0 सुशासन र सदाचार

0 सार्वजनिक सेवा प्रवाह र कार्यसम्पादन

0 संस्थागत विकास र सार्वजनिक जवाफदेहिता

0 स्थानीय संभावना र स्रोतको पहिचान

0 जनसहभागिता

९. हाम्रो परराष्ट्र नीति, वाह्य सम्बन्ध र कुटनीति

१०. राष्ट्रिय जनवादी संस्कृति र सांस्कृतिक रुपान्तरण

0 नेपाली संस्कृतिका विशेषता

0 यसभित्रका सान्दर्भिक र असान्दर्भिक विषय

0 सांस्कृतिक रुपान्तरण

0 नयां मूल्य मान्यताको विकास

११. सङ्गठन, कार्यालय, मिडिया र कार्यक्रम व्यवस्थापनका आधारभूत विषय

तह : उच्च

( पार्टीका केन्द्रीय सदस्य, प्रदेश पदाधिकारी र सदस्य, जिल्ला कमिटीका अध्यक्ष, जनसङ्गठनका केन्द्रीय पदाधिकारी, पालिका प्रमुख÷उपप्रमुख, प्रदेशसभा सदस्य र सङ्घीय संसदका सदस्यहरू र पार्टी

स्कूल विभागबाट प्रशिक्षक बनाउने उद्देश्यले मनोनयन गरिएका व्यक्तिहरू)

पाठ्यक्रमको उद्देश्य

लक्षित समूह यो पाठ्यक्रममा आधारित प्रशिक्षण र अध्ययन पश्चात् निम्नलिखित विषयमा सक्षम हुनेछ–

१. माक्र्सवादका सार्वभौम सिद्धान्त र यसको सिर्जनात्मक प्रयोगबारे बुझ्न र व्याख्या गर्न,

२ विश्व कम्युनिष्ट आन्दोलनको विकासक्रमबारे जानकारी लिन र व्याख्या गर्न,

४. नेपालको ऐतिहासिक विकासक्रम बुझ्न र बुझाउन,

५. नेपाली कम्युनिष्ट आन्दोलनको इतिहास, प्रवृत्ति र वर्तमान अवस्थाबारे बुझ्न, बुझाउन,

६. पार्टीका सिद्धान्त, कार्यक्रम, कार्यदिशा, रणनीति र कार्यनीतिबारे बुझ्न, बुझाउन र समृद्ध पार्न,

७. संगठनात्मक सिद्धान्त, कमिटी प्रणाली र जनकार्यको नेतृत्व र सहजीकरण गर्न,

८. राज्य सञ्चालन सम्बन्धी ज्ञान र क्षमता विकास गर्न,

९. समृद्ध नेपाल, सुखी नेपालीको राष्ट्रिय आकाङ्क्षा हासिल गर्न आवश्यक पर्ने विकासका आयामबारे बुझ्न र कार्यान्वयन गर्न,

१०. नेपालको अन्तरराष्ट्रिय सम्बन्ध, भूराजनीति र कुटनीतिका सम्बन्धमा बुझ्न र बुझाउन,

११. सुशासनको प्रवद्र्धन गर्न,

१२. सङ्गठन व्यवस्थापन, द्वन्द्व र अन्तरविरोधको समाधान तथा स्वव्यस्थापन र सिर्जनात्मक क्षमताको विकास गर्न ।

१. मार्गदर्शक सिद्धान्तः माक्र्सवाद–लेनिनवाद र जबज

0 क्रान्तिमा मार्गदर्शक सिद्धान्तको महत्व

0 माक्र्सवादको प्रतिपादनका सामाजिक, वैज्ञानिक र वैचारिक आधार

0 माक्र्सवादका तीन स्रोत र तीन संघटक अंग

0 लेनिनवाद

0 माक्र्सवादको सिर्जनात्मक प्रयोग र जबज

0 सार्वभौम र विशिष्ट सच्चाइ

0 विसर्जनवाद र जडसूत्रवाद विरूद्धको संघर्ष

0 माक्र्सवादको विशिष्ट प्रयोग र सिर्जनात्मक विकासका विभिन्न अनुभव

0 सर्वहारा–श्रमजीवी वर्गको वैचारिक अस्त्रको रूपमा माक्र्सवाद–लेनिनवाद

२. दर्शन शास्त्र

0 दर्शन परिचय

0 दर्शनको परिभाषा, अध्ययनको क्षेत्र र भूमिका

0 दर्शनका मूलभूत प्रश्न

द्वन्द्वात्मक भौतिकवाद

0 भाववाद र भौतिकवाद

0 द्वन्द्ववाद र अधिभूतवाद

0 पदार्थ, गति र चेतना

0 नियमको परिभाषा

0 द्वन्द्ववादका तीन नियम

0 द्वन्द्ववादका प्रमुख प्रवर्ग

ऐतिहासिक भौतिकवाद

0 मानव समाज र इतिहासका स्रोत

0 समाज विकासका मूलभूत नियम

0 उत्पादन शक्ति र उत्पादन सम्वन्ध

0 आधार र अधिसंरचना

0 वर्ग, वर्ग संघर्ष, राज्य र क्रान्ति

0 समाज विकासका चरण

0 समाज विकासमा व्यक्ति र जनताको भूमिका

माक्र्सवादी ज्ञान सिद्धान्त

0 ज्ञान

0 संवेदना, अनुभूति र तार्किक ज्ञान

0 ज्ञान र व्यवहार

प्राचीन दर्शनमा भौतिकवाद र भाववाद

0 दर्शनको विकास

0 प्राचीन दर्शनमा रहेका भौतिकवादी र भाववादी धारा

0 हेगेलको भाववादी द्वन्द्ववाद र फायरवाखको अद्वन्द्ववादी भौतिकवाद

0 नेपाली समाजमा विकसित दर्शनहरू– शैव दर्शन, व्रह्मवाद, साङ्ख्य र वुद्ध दर्शन

0 नेपाली चिन्तन परम्परा

0 पार्टी जीवनमा माक्र्सवादी दृष्टिकोणको प्रयोग

३. राजनीतिक अर्थशास्त्र

0 राजनीतिक अर्थशास्त्रको परिचय,

0 अध्ययनको क्षेत्र र महत्व

0 श्रम, उत्पादन र वितरण

0 श्रमको मूल्य सिद्धान्त

0 पूँजीवादी विकासको संक्षिप्त इतिहास

0 अतिरिक्त मूल्यको सिद्धान्त

0 साम्राज्यवाद, विश्व वित्तीय पुँजीवाद र शोषणका वर्तमान स्वरुप

0 उदारवाद, नवउदारवाद र मिश्रित ढाँचा

0 राष्ट्रिय पुँजी, मानव पुँजी र पुँजीका विभिन्न आयाम

0 चौथो औद्योगिक क्रान्ति र यसले श्रम, उत्पादन सम्बन्ध र समग्र मानव जीवनमा पारेका प्रभाव

0 नेपालको वर्तमान सामाजिक– आर्थिक संरचना

0 जनताको बहुदलीय जनवादको आर्थिक कार्यक्रम र नीति

0 समाजवादका आधार निर्माण

४. वैज्ञानिक समाजवाद

0 काल्पनिक र वैज्ञानिक समाजवाद.

0 समाजवाद प्राप्तिको बाटो

0 सोभियत मोडेल समाजवादको विफलता

0 समाजवादी बजार अर्थतन्त्र

0 सार्वजनिक, निजी र सहकारी

0 नेपालको मौलिकतामा समाजवादको विकास–अवसर र चुनौती

६. अन्तर्राष्ट्रिय कम्युनिष्ट आन्दोलनको संक्षिप्त इतिहास

0 कम्युनिष्ट लीग

0 कम्युनिष्ट घोषणापत्र

0 प्रथम अन्तर्राष्ट्रिय

0 पेरिस कम्यून

0 दोस्रो अन्तर्राष्ट्रिय र यसको पतन

0 रूसी अक्टोवर समाजवादी क्रान्ति

0 तेस्रो अन्तर्राष्ट्रिय

0 चीनियाँ, भियतनामी, कोरियाली, पूर्वी युरोपेली र क्यूवाली जनवादी क्रान्तिहरू

0 महावादविवाद

0 सोभियतसंघको विघटन र पूर्वी युरोपमा समाजवादमाथि धक्का

0 वर्तमान अन्तर्राष्ट्रिय कम्युनिष्ट आन्दोलन भित्रका विभिन्न धाराहरू

0 दक्षिण एसियामा कम्युनिष्ट आन्दोलन

0 चुनौति र सम्भावना

0 कम्युनिष्ट आन्दोलनमा अवसरवाद विरोधी संघर्ष

७. नेपालको ऐतिहासिक विकास क्रम

0 नेपालको प्राग् इतिहास र मातृतन्त्र

0 नेपालको प्राचीन इतिहास (किरात, गोपाल, महिषपाल, विदेह र शाक्यगणराज्य)

0 नेपालको मध्यकालीन इतिहास (लिच्छवी र मल्लकाल)

0 नेपालको एकीकरण र आधुनिक काल

नेपालमा साम्राज्यवादी हस्तक्षेप

नेपाली जनआन्दोलनका विभिन्न धार– देशभक्ति, समाज सुधार र प्रजातन्त्र

२००७, २०४६ र २०६२-६३ का परिवर्तन, सीमा र विशेषता इतिहासबाट सिक्नुपर्ने पाठ

८. नेपाली कम्युनिष्ट आन्दोलनको संक्षिप्त इतिहास

0 पार्टी स्थापना पूर्वका सामाजिक–आर्थिक आधारहरू

0 पार्टी स्थापना, पहिलो पर्चा र घोषणापत्र

0 ००७ सालको आन्दोलनमा कम्युनिष्ट पार्टीको भूमिका

0 पहिलो सम्मेलन– २००८ र पार्टीको प्रतिवन्धित अवस्था

0 प्रथम महाधिवेशन (२०१०) र पार्टी कार्यक्रम

0 दोस्रो सम्मेलन, किसान आन्दोलन र प्रतिबन्ध फुकुवा

0 दोस्रो महाधिवेशन र पार्टी नेतृत्वमा अवसरबादको नियन्त्रण

0 २०१७ सालको प्रतिगमन र डा. रायमाझीको गद्दारी, दरभंगा ल्पेनम

0 तेस्रो महाधिवेशन

0 पार्टी विभाजनको शुरूवात

0 २०२५ को तेस्रो सम्मेलन

0 झापा संघर्ष र को.के. निर्माण

0 केन्द्रीय न्यूक्ल्यिस र ‘चौथो महाधिवेशन’

0 नेकपा (माले) गठन, विकास र एकीकरणको प्रक्रिया

0 चौथो महाधिवेशन, ऐतिहासिक जनआन्दोलन र बाममोर्चा

0 नेकपा (एमाले) को रूपमा पार्टी एकीकरण

0 ऐतिहासिक पाँचौं महाधिवेशन, जबज र कमरेड मदन भण्डारी

0 छैठौं महाधिवेशन र पार्टी विभाजन

0 नेकपाको नेतृत्वमा संचालित प्रमुख आन्दोलनहरू

0 अन्य कम्युनिष्ट समूहहरू र तिनीहरूका नीतिहरू

0 कम्युनिष्ट आन्दोलनमा दक्षिणपन्थी र उग्रवामपन्थी भड्काव

0 माओवादी सशस्त्र सङ्घर्ष, नेकपा (एमाले) सँग सहकार्य र सङ्घर्ष

0 एकीकरण, एकीकरण भङ्ग र एकताको निरन्तरता

0 नेपाली कम्युनिष्ट आन्दोलन र लोकतान्त्रिक आन्दोलनको मुख्य शक्ति

९. पार्टीको सिद्धान्त

0 सिद्धान्तको परिभाषा, सिद्धान्त निर्माणको प्रक्रिया र क्रान्तिमा सिद्धान्तको भूमिका

0 नेपाली क्रान्तिको सिद्धान्तः जनताको बहुदलीय जनवाद

0 जबजका आधार र विशेषता

१०. कार्यक्रम

कार्यक्रमको परिभाषा अधिकतम र न्यूनतम कार्यक्रम आम र ठोस (विशिष्ट) कार्यक्रम

पुरानो पूँजीवादी जनवादी र नयाँ जनवादी कार्यक्रम बीचका समानता र भिन्नता

0 नेपाली समाजको वर्तमान अवस्था

0 नेपाली क्रान्तिको कार्यक्रम जवज र यसका राजनीतिक, आर्थिक र सामाजिक नीति

११. रणनीति

0 रणनीतिको परिभाषा

0 क्रान्तिको नेतृत्वदायी, मुख्य र सहयोगी मित्र वर्ग

0 क्रान्तिका शत्रु

0 आधारभूत र प्रधान अन्तरविरोध

0 क्रान्तिको बाटो

१२. कार्यनीति

0 कार्यनीतिको परिभाषा

0 शक्ति सन्तुलन र प्रधान अन्तरविरोधको वर्तमान अवस्था

0 मूल कार्यनीतिक नारा

0 विचारधारात्मक क्षेत्रमा पार्टीको कार्यनीति

0 संगठनात्मक क्षेत्रमा पार्टीको कार्यनीति

0 संघर्षको क्षेत्रमा पार्टीको कार्यनीति

0 प्रचारको क्षेत्रमा पार्टी कार्यनीति

0 संयुक्त मोर्चा सम्बन्धी पार्टी नीति

0 अन्य समूहहरूका कार्यनीतिहरूसँग तुलनात्मक अध्ययन

१३. संगठनात्मक सिद्धान्त र पार्टी निर्माण

0 हाम्रो संगठनात्मक सिद्धान्त

0 पार्टी निर्माण सम्बन्धी महाधिवेशनका निष्कर्ष

0 हाम्रो संगठनात्मक ढाँचा र कमिटी प्रणाली

0 पार्टीमा अनुशासनको महत्व

0 अन्तरपार्टी संघर्ष सम्बन्धी पार्टी नीति

0 शैली र पद्धति

0 जनवर्गीय संगठनसँग पार्टीको सम्बन्ध र सञ्चालन विधि

0 नेतृत्व विकास

0 संगठनात्मक क्षेत्रमा देखा परेका समस्या र गर्नुपर्ने काम

१४. वर्ग, वर्ग विश्लेषण र वर्ग संघर्ष

वर्ग, समुदाय र तह÷तप्काहरू स्वामित्व र वर्गबीचको सम्बन्ध वर्ग स्रोत, वर्ग स्वरुप र वर्ग संक्रमण

विज्ञान प्रविधि, उदारीकरण र विश्वव्यापीकरणले वर्गीय संरचनामा पारेका प्रभावहरू

0 वर्तमान अवस्थामा वर्ग संघर्षको सञ्चालन

१५. राज्य सञ्चालन र सङ्घीय संरचनामा पार्टी काम

0 सङघीयताका अवसर र चुनौती

0 अन्तर–सरकार समन्वय

0 सार्वजनिक नीति निर्माण र कार्यान्वयन

0 राजनीति र प्रशासनको अन्तरसम्बन्ध

0 शक्ति पृथकीकरण र सन्तुलन

0 तीन तहमा पार्टी काम

0 जनप्रतिनिधि निकाय र जनप्रतिनिधिहरूको भूमिका

0 पार्टी र जनप्रतिनिधिहरूको अन्तरसम्बन्ध

१६. सामाजिक संरचना, मुद्दा र पार्टी दृष्टिकोण

0 सामाजिक संघ संस्थाहरूलाई हेर्ने पार्टी दृष्टिकोण

0 सामाजिक संघ संस्थाहरूसँग पार्टीको सम्बन्ध

0 लैङ्गिकता, महिलावादका विभिन्न धार र समाजवाद

0 पहिचानको प्रश्न

0 समावेशिता

१७. समृद्ध नेपाल, सुखी नेपालीको राष्ट्रिय आकाङ्क्षा र विकासका आयाम ड्ड नेपालका विकासका चुनौती

0 विकासका निर्धारकहरू

0 विकासको ढाँचा– आर्थिक वृद्धि र न्यायोचित वितरणबीचको सन्तुलन

0 सामाजिक न्याय र सुरक्षा

0 दिगो विकास

0 जलवायु परिवर्तन

0 विकासमा जनसहभागिता

0 स्रोत र संभाव्यता पहिचान, योजना निर्माण र कार्यान्वयन

0 बसाइ सराइ

0 युवा र विकास

0 सामाजिक विकास, उत्पादनसँग आबद्धता र जनताको जीवनस्तर वृद्धि

0 समृद्ध नेपाल, सुखी नेपालीको अवधारणा

0 समाजवादका आधार निर्माण

१८. नेपालको अन्तरराष्ट्रिय सम्बन्ध, भूराजनीति र कुटनीति

0 विश्व शक्ति सन्तुलन

0 भूराजनीतिः चनौती र अवसर

0 विकास सहायता

0 कुटनीति

0 राष्ट्रिय हितको रक्षा

१९. सुशासन

0 सार्वजनिक सेवा प्रवाह

0 पारदर्शिता र सार्वजनिक जवाफदेहिता

0 बेरुजु, भ्रष्टाचार र अनियमितताको रोकथाम

0 सुशासनमा पार्टीको भूमिका

२०. राष्ट्रिय जनवादी संस्कृतिको विकास र सांस्कृतिक रुपान्तरण

0 नेपाली चिन्तन परम्परा

0 नेपाली समाजमा प्रचलित संस्कृतिमा रहेका सबल र दुर्बल पक्षहरू

0 पुँजीवादी संस्कृतिका विकृत पक्षहरू

0 सामन्ती संस्कृतिका अवशेष

0 मानवतावादी र जनवादी संस्कृतिको विकास

0 समाजवादी संस्कृति

0 सामाजिक सांस्कृतिक रुपान्तरण

२१. सङ्गठन व्यवस्थापन, द्वन्द्व र अन्तरविरोधको समाधान, स्वव्यस्थापन र सिर्जनात्मक क्षमता विकास

0 व्यवस्थापनका सामान्य सिद्धान्त

0 कार्यालय व्यवस्थापन

0 संगठन व्यवस्थापन र पार्टी पङ्क्तिको क्षमताको अधिकतम सदुपयोग

0 आर्थिक स्रोत परिचालन

0 विज्ञान प्रविधिको अधिकतम सदुपयोग

0 रिपोर्टिङ र अन्तरपार्टी सञ्चार

0 मिडिया सम्बन्ध, पार्टी दृष्टिकोणको व्याख्या र सम्प्रेषण

0 पार्टीभित्रका द्वन्द्व र अन्तरविरोधको समाधान

0 स्वव्यस्थापन

0 समय व्यवस्थापन, अभिव्यक्ति कला, तनाव व्यवस्थापन

0 व्यक्तित्व विकास, सकारात्मक र सिर्जनात्मक सोच